hy hy hy hy hy hy hy hy hy hy hy hy hy hy hy hy hy hy hy hy hy hy de hy en nl hy en hy hy hy hy hy hy hy hy hy hy hy hy hy hy hy hy hy hy hy en en hy hy en hy hy hy hy hy
☎️ Կանոններ կենտրոնական մարտկոցային սիստեմի հեռախոսային ապարատներից օգտվելու համար, 1934թ.
Մի դրվագ Երևանի հեռախոսային պատմությունից։
1․ Ոչ մի դեպքում հեռախոսուհու հետ վիճաբանության մի մտնի, դա կխանգարի թե՛ քեզ և թե՛ ուրիշներին։
2․ Խոսելու ժամանակ փողակի շնուրը մի՛ տրորիր։
3․ Բողոքներով հեռախոսուհուն մի՛ դիմիր, այլ ցանցի վարչության ավագ հերթապահ, կամ վնասվածքների բյուրոյին։
4․ Հեռախոսուհուն, իր պարտականությունների կատարման ընթացքում մի՛ վիրավորիր, դա հանցանք է և դրա համար կենթարկվես պատասխանատվության և հեռախոսդ կընդհատվի։
5․ Հետևի՛ր, որպեսզի այն ժամանակ, երբ չես խոսում, հեռախոսի փողակը կախված կամ դրված լինի իր տեղում, այլապես խախտած կլինես հեռախոսային օրենքը և հեռախոսդ կընդհատվի, իսկ դու կտուգանվես։
6․ Հանի՛ր փողակը միայն այն ժամանակ, երբ զանգահարումը վերջանում է։
7․ Նախ իմացի՛ր №-ը, հետո վերցրու փողակը։
8․ Փողակը լծակի վրա դնելիս հետևի՛ր, որպեսզի նա հավասարապես տեղավորվի լծակի երկու ծայրերին, այլապես կենտրոնը քեզ չի պատասխանի։
9․ Հեռախոսուհուն ասա՛ միայն հեռախոսի №-ը. ավելորդ խոսքեր մի՛ ասա։
10․ Բաժանորդի կամ կենտրոնի կանչելու ժամանակ լծակը մի թրխկացրու, որովհետև այդ հանգամանքը վերջանշան է։
11․ Ցանկացածդ №-ը ցուցակում չգտնելու դեպքում դիմի՛ր տեղեկատու բյուրոյին, հեռախոս № 250:
12․ Հեռախոսի վճարը մուծի՛ր ժամանակին, եթե ոչ՝ տույժ կվճարես։
13․ Հեռախոսով խոսել չիմացողին մի՛ թույլ տուր մոտենա ապարատին։
14․ Եթե ուզում ես մի խոսակցությունը վերջացնելուց հետո մյուսը սկսել, պետք է փողակը կախես, մի րոպե սպասես, հետո մյուսը սկսես։
15․ Խնդրվում է երեխաներին և հարբած մարդկանց թույլ չտալու հեռախոսի մոտ։
16․ Որոտի և փոթորիկի ժամանակ հեռախոսային կենտրոնական կայանի աշխատանքը դադարեցվում է։
17․ Որքան հնարավոր է հեռախոսով կարճ խոսի՛ր։
18․ Կենտրոնից մի՛ հարցրու ժամը քանիսն է, նրան արգելված է պատասխանել։
19․ Հեռախոսային բոլոր հարցերով կարելի է դիմել հեռ. ցանցի գրասենյակ՝ Ամիրյան փողոց № 9, կամ հեռախոս № 1:
Բանվորների և ծառայողների հեռախոսներ. հիմնավորում՝ 31 ռուբլի, տարեկան բաժնեվճար՝ 114 ռուբլի։ Պետական և կոոպերատիվ հիմնարկ-ձեռնարկների, նույնը կուսակցական և պրոֆեսիոնալ կազմակերպությունների շենքերի հեռախոսները. հիմնավորում՝ 36 ռուբլի, տարեկան բաժնեվճար՝ 156 ռուբլի։ Ընդհանուր և կոլեկտիվ օգտագործման հանրային տեղերում (դեղատներ, ակումբներ, հանրակացարաններ և այլն). հիմնավորում՝ 55 ռուբլի, տարեկան բաժնեվճար՝ 264 ռուբլի։